钦定古今图书集成/理学汇编/经籍典/第128卷 > 《读尚书三十韵》金·玉节
## 钦定古今图书集成/理学汇编/经籍典/第128卷 > 《读尚书三十韵》金·玉节

“稽古开文治，放勋肇峻猷。心传十六字，道法数千秋。
承帝丕惟夏，缵商越有周。典从虞史断，书自素王修。
四代严删削，百篇慎去留。偏怜秦火烈，翻幸鲁垣幽。
徐福踪难觅，伏生计早筹。孝文掌故诏，晁错太常求。
口授虽能读，传言或未侔。钟声墙外彻，蚪迹壁间浮。
旧宅恭王坏，先书安国仇。约文精采摭，承命细研抽。”
献阙遭巫蛊。韬函秘共球，百灵终始护。群学后先裒。
《什》袭疑三孔。〈家语云孔腾藏书汉纪云孔鲋释文云孔惠〉表章藉二刘。〈向歆〉
传经大小夏，世业曾元欧。典缺航头上，誓亡河内收。
垂今梅赜力，灭古卫包訧。隶定云何觏，颇偏孰可诹。
释文陈鄂校，考异郑樵蒐。《四氏》解同出，《九峰》义独优。
予生嗟已晚，祖泽惧难酬。肯构资丹雘，遗经待绎䌷。
典谟一理贯，《盘》《诰》寸心搜。《禹贡》含经纬，《周官》壮冕旒。
艰难君子念，昏垫小民忧。堂下闻箫管，华阳放马牛。
尹郊思孝友，枚卜重询谋。赞赞能襄未，师师底绩不。
辟门咨屡切，筑野意悠游。

明杨维桢《伏生授经图》诗：“挟书严禁禁未开，盘诰谁
能禁齐语。”

文翔凤《伏生墓》诗：“秦焚不到书生腹，孔壁重归女史
环。